Enersyds is daar diegene wat meen dat God of Allah die groot golf gestuur het om mense te straf vir hulle sonde, of dat dit God of Allah se manier is om die wêreldbevolking in bedwang te hou, of om sy mag te toon.
Uit 'n ander hoek word gemeen dat geen godheid iets met die ramp te doen het nie, dat dit immers bloot die gevolg is van die manier waarop die aarde inmekaarsteek, dat plate in die aardkors weens spanning wat opbou uiteindelik skuif en dat die vloedgolf volg op só 'n tektoniese aardbewing.
Pangloss s argument steun op Leibniz se opvatting dat elke gebeurtenis enersyds die gevolg is van 'n onafwendbare reeks gebeurtenisse, dat alles in 'n oorsaak-gevolg-verhouding staan. En dat daar andersyds 'n goddelike doel op 'n metafisiese vlak vir die gebeurtenisse is.
In die verhaal word hierdie idee dat alles volmaak saamval met God se plan spottend ondersoek deur al die vreeslike lotgevalle van mense te beskryf.